CELEX: 32012R0835
Language: sk
Date: 2012-09-18
Title: Nariadenie Komisie (EÚ) č. 835/2012 z  18. septembra 2012 , ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o prílohu XVII (kadmium)  Text s významom pre EHP

19.9.2012   
            
            
               SK
            
            
               Úradný vestník Európskej únie
            
            
               L 252/1
            
         NARIADENIE KOMISIE (EÚ) č. 835/2012
   z 18. septembra 2012,
   ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o prílohu XVII (kadmium)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (1), a najmä na jeho článok 131,
   keďže:
   
               (1)
            
            
               Nariadením Komisie (EÚ) č. 494/2011 z 20. mája 2011, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o prílohu XVII (kadmium) (2), sa zmenil rozsah obmedzenia týkajúceho sa kadmia a zlúčenín kadmia a zaviedli ustanovenia uplatniteľné na spájkovacie materiály a šperky v súlade s vyhodnotením rizík a so stratégiami znižovania rizík pre kadmium a oxid kademnatý (3).
            
         
               (2)
            
            
               Nariadením (EÚ) č. 494/2011 sa okrem toho existujúce obmedzenie na použitie kadmia a zlúčenín kadmia v syntetických organických polyméroch (ďalej len „plastové materiály“) rozšírilo na všetky plastové materiály, pričom sa stanovila výnimka týkajúca sa použitia recyklovaného PVC obsahujúceho kadmium pri výrobe určitých stavebných výrobkov. Táto výnimka sa udelila so zohľadnením diskusií v rámci ad hoc stretnutia odborníkov týkajúceho sa činností manažmentu rizík podľa nariadenia (ES) č. 1907/2006 a výsledkov štúdie o sociálno-ekonomických vplyvoch možnej aktualizácie obmedzení uvádzania kadmia na trh a jeho používania v šperkoch, v zliatinách na tvrdé spájkovanie a v PVC, ktorá bola uverejnená v januári 2010 (4). Všetky prvky obmedzenia boli takisto predmetom konzultácie s príslušnými orgánmi členských štátov zodpovednými za vykonávanie nariadenia (ES) č. 1907/2006 a so zúčastnenými stranami.
            
         
               (3)
            
            
               Po prijatí nariadenia (EÚ) č. 494/2011 bola Komisia informovaná o použitiach kadmiových pigmentov v určitých druhoch plastových materiálov prvýkrát obmedzených nariadením (EÚ) č. 494/2011, pri ktorých sa zdá, že nie sú dostupné vyhovujúce alternatívy použitia zlúčenín kadmia a pri ktorých je vzhľadom na výnimočné okolnosti obmedzenej konzultácie teraz vhodné vykonať ďalšie posúdenie.
            
         
               (4)
            
            
               V uznesení Rady z 25. januára 1988 sa vyzýva na celkovú stratégiu s cieľom bojovať proti znečisťovaniu životného prostredia kadmiom vrátane špecifických opatrení na obmedzenie používania kadmia a podnecovanie vývoja ďalších alternatív použitia kadmia v pigmentoch, stabilizátoroch a pri pokovovaní, pričom sa žiada, aby sa používanie kadmia obmedzilo na prípady, keď neexistujú vyhovujúce alternatívy.
            
         
               (5)
            
            
               Komisia požiada v súlade s článkom 69 nariadenia REACH Európsku chemickú agentúru o prípravu dokumentácie spĺňajúcej požiadavky prílohy XV, pokiaľ ide o použitie kadmia a zlúčenín kadmia v tých druhoch plastových materiálov, ktoré boli prvýkrát obmedzené nariadením (EÚ) č. 494/2011, pričom sa v plnej miere zohľadní uznesenie Rady z 25. januára 1988.
            
         
               (6)
            
            
               Až do ukončenia postupu obmedzovania by sa malo obmedzenie týkajúce sa použitia kadmia a jeho zlúčenín vzťahovať iba na druhy plastových materiálov, ktoré boli uvedené v položke 23 prílohy XVII pred prijatím nariadenia (EÚ) č. 494/2011.
            
         
               (7)
            
            
               Z dôvodov právnej istoty by sa toto nariadenie malo uplatňovať od 10. decembra 2011.
            
         
               (8)
            
            
               Opatrenia stanovené v tomto nariadení sú v súlade so stanoviskom výboru zriadeného podľa článku 133 nariadenia (ES) č. 1907/2006,
            
         PRIJALA TOTO NARIADENIE:
   Článok 1
   Príloha XVII k nariadeniu (ES) č. 1907/2006 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 10. decembra 2011.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. septembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 396, 30.12.2006, s. 1.
   
      (2)  Ú. v. EÚ L 134, 21.5.2011, s. 2.
   
      (3)  Ú. v. EÚ C 149, 14.6.2008, s. 6.
   
      (4)  http://ec.europa.eu/enterprise/sectors/chemicals/files/markrestr/study-cadmium_en.pdf.
   
      PRÍLOHA
      V prílohe XVII k nariadeniu (ES) č. 1907/2006 sa tabuľka stanovujúca názov látok, skupín látok a zmesí a podmienky obmedzenia mení a dopĺňa takto:
      
                  1.
               
               
                  V položke 23 druhom stĺpci sa odsek 1 prvý a druhý pododsek nahrádzajú takto:
                  
                               
                           
                           
                              
                                          „1.
                                       
                                       
                                          Nesmie sa použiť v zmesiach a výrobkoch vyrobených z týchto syntetických organických polymérov (ďalej len ‚plastové materiály‘):
                                          
                                                      —
                                                   
                                                   
                                                      polyméry alebo kopolyméry vinylchloridu (PVC) [3904 10] [3904 21],
                                                   
                                                
                                                      —
                                                   
                                                   
                                                      polyuretán (PUR) [3909 50],
                                                   
                                                
                                                      —
                                                   
                                                   
                                                      polyetylén s nízkou hustotou (LDPE) okrem polyetylénu s nízkou hustotou používaného na výrobu farbenej predzmesi (masterbatch) [3901 10],
                                                   
                                                
                                                      —
                                                   
                                                   
                                                      acetát celulózy (CA) [3912 11],
                                                   
                                                
                                                      —
                                                   
                                                   
                                                      acetát-butyrát celulózy (CAB) [3912 11],
                                                   
                                                
                                                      —
                                                   
                                                   
                                                      epoxidové živice [3907 30],
                                                   
                                                
                                                      —
                                                   
                                                   
                                                      melaminoformaldehydové (MF) živice [3909 20],
                                                   
                                                
                                                      —
                                                   
                                                   
                                                      močovinoformaldehydové (UF) živice [3909 10],
                                                   
                                                
                                                      —
                                                   
                                                   
                                                      nenasýtené polyestery (UP) [3907 91],
                                                   
                                                
                                                      —
                                                   
                                                   
                                                      poly(etylén-tereftalát) (PET) [3907 60],
                                                   
                                                
                                                      —
                                                   
                                                   
                                                      poly(bután-1,2-diyl-tereftalát) (PBT),
                                                   
                                                
                                                      —
                                                   
                                                   
                                                      transparentný/univerzálny polystyrén [3903 11],
                                                   
                                                
                                                      —
                                                   
                                                   
                                                      akrylonitril-metyl-metakrylát (AMMA),
                                                   
                                                
                                                      —
                                                   
                                                   
                                                      zosieťovaný polyetylén (VPE),
                                                   
                                                
                                                      —
                                                   
                                                   
                                                      mechanicky odolný polystyrén,
                                                   
                                                
                                                      —
                                                   
                                                   
                                                      polypropylén (PP) [3902 10].
                                                   
                                                
                                    Zmesi a výrobky vyrobené z uvedených plastových materiálov sa nesmú uvádzať na trh v prípade, že koncentrácia kadmia (vyjadrená ako kovové Cd) je ≥ 0,01 % hm. plastového materiálu.“
                           
                        
            
                  2.
               
               
                  V položke 23 druhom stĺpci sa v odseku 1 dopĺňa tento pododsek:
                  
                               
                           
                           
                              „Do 19. novembra 2012 Komisia požiada v súlade s článkom 69 Európsku Európsku chemickú agentúru o prípravu dokumentácie spĺňajúcej požiadavky prílohy XV s cieľom posúdiť, či by sa malo obmedziť použitie kadmia a jeho zlúčenín v plastových materiáloch iných ako tých, ktoré sú uvedené v prvom pododseku.“